Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael jätkab visalt oma sõda terrorismi vastu.
Jeruusalemm nimetab rahvusvahelist survet
sõja lõpetamiseks Hamasi vastu topeltstandardiks.
Türgi president Recep Tayyip Erdogan:
"USA toetuse valguses Iisraelile
saab õiglane maailm eksisteerida ainult Ameerika Ühendriikideta."
IDF jätkab visalt oma jõulist mitmekülgset võitlust Hamasi
ja selle terroristlike liitlasrühmituste vastu Gaza sektoris,
kusjuures on näha ka märke, mis viitavad islamirühmituse lõpule.
Jätkame võitlust Gaza sektori lõuna- ja põhjaosas.
Pärast soomusüksuse 401. brigaadi
ning Shayetet 13 ja Shaldagi üksuse sõdurite ühisrünnakut
on sõdurid haaranud kontrolli "Palestiina väljaku" ümbruses
Gaza linna südames. Piirkonnas asub Yahya Sinwar'i büroo,
valitsuse bürood, Hamasi tippametnike kinnistud
ja terroritunnelite võrgustik.
Meie väed on täpse luureinfo põhjal avastanud
strateegilise maa-aluse tunnelivõrgu,
mis ulatub Gaza linna põhjaosast Shifa haigla piirkonda.
Seal asub juhtimiskeskus, kus Hamasi kõrgemad ametnikud
viibisid ka 7. oktoobril ja kogu lahingutegevuse ajal,
ja meie pealetungi ajal liikusid nad naaberrajoonidesse.
Jätkates tunnelivõrgu paljastamist,
leiame selles märkimisväärset infrastruktuuri.
Hamas investeeris suuri summasid maa-aluse Gaza loomisesse,
kasutades tsiviilisikuid maa peal,
linnapiirkonnas, kus on kolledžid ja humanitaarasutused.
Nad investeerisid terve varanduse,
et luua maa-alune Gaza koos ulatusliku inimkilbiga maa peal.
Paljastame terroristid ja võitleme nendega.
Nad väljuvad tunneleist; tapame nad ja hävitame tunnelite infrastruktuuri.
Kuigi IDF keskendub endiselt Gaza sektorile,
näitavad tõusvat trendi teised Iisraeli julgeolekut ohustavad rindejooned.
Põhjaosas pommitasid hävituslennukid, tankid ja suurtükivägi
sihtmärke Liibanonis. Nende löökide raames
sihtisime terroritaristut, laskeseadmeid ja sõjalisi tsoone,
mis kõik kuulusid terrorirühmitusele Hezbollah.
Lisaks ründas IDF terrorirakku,
mis püüdis tulistada tankitõrjeraketti Iisraeli territooriumile.
Jätkame olulisi rünnakuid Hezbollah' terroritegevuse vastu.
Päeva jooksul tuvastasime ka mitu Iisraeli suundunud ohtu õhus,
sh vaenulikke õhusõidukeid.
Meie õhutõrje hävitajad tulistasid enamiku neist alla.
Peastaabi ülem saabus täna olukorra hindamiseks Põhja väejuhatusse,
kohtus reservväelaste, kriisirühma liikmete
ja piirkonnas tegutsevate ülematega. Peastaabiülem teatas,
et naasmine asulaisse toimub ohutuse ja turvatunde tagamisega,
koostöös kohalike juhtide ja kriisirühmade tugevdamisega.
Lisaks rõhutas IDF peastaabi ülem kindralleitnant Herzi Halevi
komandöridele Põhja-Iisraelis, et Liibanonist lähtuva ohuga,
nimelt Iraani käsilase Hezbollah'ga, tuleb tegeleda "ühel või teisel viisil".
Seoses naasmisega asulatesse nii lõunas kui põhjas -
esiteks peame tagasi pöörduma teistsugusesse olukorda.
Peame naasma nii ohutuse kui ka turvatunde juurde.
Seda saab teha sõjalise meetodiga,
mille algus hõlmab ka teie tegevust siin, sh löökide andmine, heidutamine,
Hezbollah' agentide kõrvaldamine, meie üleoleku näitamine.
Sellega võib kaasneda ka rünnak, sealhulgas sõda.
See võib hõlmata sedagi, et aja möödudes - aja jooksul -
võidakse leida uusi lahendusi,
sest keskendume sektorite vahel muudele küsimustele.
Iisrael pole kunagi võtnud esimeseks lahenduseks sõda.
Ometi mõistame, et siinne olukord nõuab reaalsuse põhjalikku muutmist.
See on väga selge. Jah, meid tabas tõsine õnnetus,
mis ütleb, et vahel on õige kasutada seda vahendit täies jõus.
Me ei kasuta Gazas armeed ehk täisjõul,
kuid väga võimsalt, mis hõlmab ka muljetavaldavaid saavutusi.
Peaminister Benjamin Netanyahu viitas Jeruusalemmas
iganädalase kabinetiistungi alguses
makkabite 2200 aasta tagusele võidukäigule,
mida igal aastal Hanukapüha ajal meenutatakse,
ja rõhutas, et juudi rahva igavik on paratamatult seotud ohvrite leinaga.
On hanukapüha ja meenutame,
et 2200 aastat tagasi
langes lahingus kolm viiest makkabist,
kuid saavutati eesmärk kehtestada Iisraeli iseseisvus
ja tagada juudi rahva elulõng.
Ka meie jätkame, kuni saavutame oma eesmärgid.
Netanyahu jätkas kasvava surve teemal Lääne juhtide poolt,
kes on hakanud häälekalt nõudma,
et Iisrael lõpetaks sõja Hamasi vastu terrorist vaevatud Gazas.
Viimase kahe päeva jooksul olen rääkinud nii kantsler Scholzi,
Prantsusmaa presidendi Macroni kui ka teiste juhtidega.
Ütlesin neile, et ühelt poolt on võimatu toetada Hamasi likvideerimist
ja teiselt poolt survestada meid sõda lõpetama,
mis takistaks Hamasi likvideerimist.
Arvan, et selles võitluses on õiglus meie poolel ja ka ühtsus.
Kui rahva ja riigina ühtsed oleme,
ei saa ükski jõud takistada meil õiget asja tegemast.
Nädalavahetusel kasutas ÜRO peasekretär Antonio Guterres
esmakordselt viimase 52 aasta vältel ÜRO põhikirja artiklit 99,
et kutsuda kokku Julgeolekunõukogu istung
ja suruda läbi resolutsioon, mis sunniks Iisraeli relvarahule
sõltumata selle tagajärgedest.
Kuigi Brasiilia, Ghana, Jaapan, Šveits ja Araabia Ühendemiraadid
toetasid koos Hiina, Prantsusmaa ja Venemaaga resolutsiooni,
kasutasid Ameerika Ühendriigid oma vetoõigust,
et Iisraeli-vastane resolutsioon blokeerida.
Ameerika Ühendriigid tegelesid selle tekstiga heas usus.
Pakkusime välja keele, mille sihiks on konstruktiivne resolutsioon,
mis oleks tugevdanud elupäästvat diplomaatiat,
mida oleme kasutanud alates 7. oktoobrist,
suurendanud humanitaarabi sisenemise võimalusi Gazasse,
soodustanud pantvangide vabastamist ja humanitaarpauside taastamist
ning pannud aluse püsivale rahule.
Kahjuks eirati peaaegu kõiki meie soovitusi
ja selle kiirustatud protsessi tulemus oli tasakaalustamata resolutsioon,
mis oli lahus tegelikkusest. See ei edendaks kuidagi asju kohapeal.
Ja nii ei saanud me seda kahjuks toetada.
Seoses Bideni valitsuse otsusega
tõrjuda ÜROs Iisraeli-vastast retoorikat,
on maailma islamiriigid väljendanud põlgust Ameerika Ühendriikide vastu,
kusjuures USA NATO-liitlane Türgi viitas Ühendriikidele
kui kogu ebaõigluse algpõhjusele moslemimaailma silmis.
Kahjuks lükati relvarahu ilmselgelt tagasi,
kusjuures ainult Ameerika hääletas selle vastu.
Üksinda.
Kas saab eksisteerida selline õiglus?
Kas selline saab olla õiglane maailm?
Aga mida me ütleme?
Õiglane maailm on tegelikult võimalik - aga mitte koos Ameerikaga.
Doha konverentsil esinenud Katari määratud peaminister
väitis globaalsel laval, et pildid Gazast, mida toodavad
tema enda riigi süsteemsed desinformatsiooniplatvormid,
vallandavad kogu araabiamaailmas kahtlemata uue radikaliseerumise.
Gazast iga päev tulevate piltide nägemine ei mõjuta ainult neid jõude,
mis on Liibanonis, Jeemenis või Iraagis (Iraani toetatud),
vaid see mõjutab ka tervet põlvkonda,
kes võib nende piltide tõttu radikaliseeruda,
nähes, et rahvusvaheline üldsus ei reageeri sellele vastutustundlikult.
Kui Katari peaminister jättis selgelt tunnustamata märkuse
Iraani osaluse kohta kõigis destabiliseeritud sektorites;
siis Jordaania välisminister kasutas võimalust,
et igasuguste tõenditeta jultunult väita,
et Iisrael püüab Hamasist vaevatud Gazast
Palestiina elanikkonda välja ajada.
Me ei näe Gazas ainult süütute tapmist,
nende elatise hävitamist, vaid näeme süstemaatilist tööd,
mis näib tühjendavat Gazat inimestest.
Vastuseks Ammani esidiplomaadile
väljendas Iisraeli valitsuse pressiesindaja riigi hukkamõistu
Jordaania välisministri põhjendamatute märkuste suhtes.
Need on ennekuulmatud ja valed süüdistused.
Iisrael võitleb, et kaitsta end 7.10 veresauna sooritanud koletiste eest.
Meie kampaania siht on tuua need koletised kohtu ette
ja tagada, et nad ei saaks enam iial meie rahvale haiget teha,
kuna Hamas on viimased 16 aastat kasutanud Gaza sektorit
ja oma hirmuvalitsust, et kahjustada Iisraeli rahvast.
Asudes 7. oktoobri veresauna eest vastutavate Hamasi koletiste kallale,
kutsume tsiviilelanikke tungivalt minema määratud turvatsoonidesse.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile!
Lisaks on tähtis toonitada,
et TV7 Iisrael on annetuspõhine mittetulundusteenistus.
Ja kõiki meie saateid võib vaadata tasuta.
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen.
Õnnistatud nädalat ja rõõmsat valguspüha!
Kohtumiseni järgmises saates!
Seniks - Shalom Jeruusalemmast!
Tõlge: Monika Jaaguri